นาโนไฟแนนซ์ปล่อยกู้3พันล.
คลังปลื้มยอดปล่อยกู้นาโนไฟแนนซ์ ไตรมาสแรก แตะ 3,000 ล้าน กว่า 1 แสนราย แต่มี 4 บริษัทถอดใจขอถอน ใบอนุญาต หวั่นเจอหนี้เสีย
10 เม.ย. 2560

คลังปลื้มยอดปล่อยกู้นาโนไฟแนนซ์ ไตรมาสแรก แตะ 3,000 ล้าน กว่า 1 แสนราย แต่มี 4 บริษัทถอดใจขอถอน ใบอนุญาต หวั่นเจอหนี้เสียรายงานข่าวจากสำนักงานเศรษฐกิจการคลัง (สศค.) เปิดเผยความคืบ หน้าโครงการสินเชื่อรายย่อยเพื่อผู้ประกอบอาชีพ (นาโนไฟแนนซ์) ว่า ขณะนี้มีผู้ประกอบการได้เปิดให้บริการแล้ว 23 ราย มีสาขารวมกันมากกว่า 1,700 สาขา มียอดปล่อยกู้รวมกัน ณ สิ้นไตรมาสแรก 3,000 ล้านบาท คิดเป็นจำนวนมีผู้ที่ได้รับสินเชื่อนาโนไฟแนนซ์ประมาณ 1 แสนราย ทั้งนี้ในส่วนยอดหนี้ที่ไม่ก่อให้เกิดรายได้ หรือเอ็นพีแอล ยังอยู่ในระดับต่ำคือ 1.5% ของยอด สินเชื่อรวมสำหรับภาพรวมการขอใบอนุญาตทำนาโนไฟแนนซ์ ได้รับอนุมัติจากกระทรวงการคลังแล้ว 30 ราย มี 4 รายที่ยื่นขอถอนใบอนุญาต เนื่องจากดำเนินธุรกิจมาระยะหนึ่งแล้วเห็นว่าไม่คุ้ม กับมีบริษัทที่เปิดดำเนินการมาแล้วแต่ยังไม่กล้าปล่อยกู้เพราะกลัวเป็นหนี้เสีย จึงแจ้งขอถอนใบอนุญาต ได้แก่ บริษัท ไมด้า แอสเซ็ท บริษัท มีนาลิสซิ่ง บริษัท ตะวันออกพาณิชย์ลีสซิ่ง และบริษัท เจเอ็มที พลัสขณะเดียวกัน มีบริษัทที่เตรียมเปิดตัวธุรกิจนาโนไฟแนนซ์ ซึ่งเป็นเจ้าที่มีประสบการณ์อย่าง แอสเซนด์ นาโน ของกลุ่มของซีพี ผ่านบริษัท ทรู คอร์ปอเรชั่น บริษัท นครหลวง ลีสซิ่ง-แฟ็กเตอริง กับอีกหนึ่งบริษัทที่เพิ่งได้ใบอนุญาตเมื่อ วันที่ 1 มี.ค. 2560 ได้แก่ บริษัท เอเซีย เวลธ์พลัส เมเนจเม้นท์ ทั้งนี้ที่ผ่านมา ยอดปล่อยกู้ของธุรกิจนาโนไฟแนนซ์อยู่ที่ 300 ล้านบาท/เดือน และเชื่อว่าเมื่อบริษัทที่เหลืออีก 3 แห่งเปิดให้บริการเพิ่มจะทำให้ยอดปล่อยกู้เพิ่มสูงขึ้นอีกค่อนข้างมากอย่างไรก็ตาม หากพบว่ามีการ แอบอ้างให้ประกอบธุรกิจสินเชื่อนาโนไฟแนนซ์ โดยที่ไม่ได้รับอนุญาตจากกระทรวงการคลังจะถือเป็นความผิดตามประกาศของคณะปฏิวัติ ฉบับที่ 58 ต้องระวางโทษจำคุกไม่เกิน 1 ปี หรือปรับไม่เกิน 2 หมื่นบาท หรือทั้งจำทั้งปรับ และการรับฝากเงินจากประชาชนที่ไม่ได้รับอนุญาตถือเป็นความผิดตามพระราชบัญญัติธุรกิจสถาบันการเงิน พ.ศ. 2551 ต้องระวางโทษจำคุกตั้งแต่ 2 ปี ถึง 10 ปี และปรับตั้งแต่ 2 แสนบาท-1 ล้านบาทนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) กล่าวถึงโครงการสินเชื่อรายย่อยระดับจังหวัด ภายใต้กำกับของกระทรวงการคลัง หรือ พิโก ไฟแนนซ์ ว่า ล่าสุดมียอดผู้ประกอบการมายื่นขอใบอนุญาต 155 รายอย่างไรก็ตาม กระทรวงการคลัง ได้พิจารณาคุณสมบัติและให้ใบอนุญาตไปแล้ว 19 ราย และคาดว่าเร็วๆ นี้จะเชิญผู้ประกอบการเข้ามาประชุม เพื่อชี้แจงหลักการและเงื่อนไขการปล่อย สินเชื่อว่าอะไรที่สามารถทำได้และไม่ได้บ้าง เพื่อรองรับการให้สินเชื่อรายย่อยในต่างจังหวัดและลดการเป็นหนี้นอกระบบ